**LIETUVOS RESPUBLIKOS AMBASADA ČEKIJOS RESPUBLIKOJE IR ŠVEICARIJOS KONFEDERACIJAI**

**ČEKIJOS AKTUALIOS EKONOMINĖS INFORMACIJOS SUVESTINĖ**

2023-02-01

2023-01-28

**ČEKIJOS RESPUBLIKA**

1 EUR – 23.48 CZK

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | |
| 2023-02-16 | Automobilių gamyba ir toliau stringa dėl lustų trūkumo. Čekijos automobilių gamintojas „Škoda Auto“ šiuo metu sandėliuose laiko apie 60 000 automobilių, kurių nepavyksta pabaigti dėl trūkstamų lustų. Neseniai skelbta, kad „Škoda“ dėl šios priežasties ketina mažinti gamybos apimtis. | [Čipy už jsou a jejich cena klesá. Přesto dál brzdí výrobu milionů aut | Ekonom.cz: Web týdeníku EKONOM](https://ekonom.cz/c1-67172530-cipy-uz-jsou-a-jejich-cena-klesa-presto-dal-brzdi-vyrobu-milionu-aut) |  |
| 2023-02-26 | **Neseniai paskelbtoje Čekijos** ekonomikos tyrimų bendrovės **„PwC“ ataskaitoje pažymima, jog per ateinančius penkerius metus elektromobilių ir hibridinių automobilių skaičius pasaulyje padidės daugiau nei dvigubai. Nepaisant to, prognozuojama, kad Čekijos elektromobilių rinka artimiausiu metu stipriai nesikeis. Elektromobilių pardavimais Čekija stipriai atsilieka nuo ES šalių vidurkio dėl esą menko visuomenės susidomėjimo elektromobiliais. 2022 m. liepos mėn. Čekijoje buvo registruota 11 000 elektromobilių. Tai sudarė 0,1 proc. visų šalies transporto priemonių.** | [PwC: Počet elektromobilů a hybridů se za pět let zdvojnásobí na 65 milionů | ČeskéNoviny.cz (ceskenoviny.cz)](https://www.ceskenoviny.cz/zpravy/pwc-pocet-elektromobilu-a-hybridu-se-za-pet-let-zdvojnasobi-na-65-milionu/2331198) |  |
| 2023-02-07 | Antibiotikų suvartojimas šalyje 2022 m. išaugo 47 proc. (+300 tūkst. pakuočių), tai – viena iš priežasčių, kodėl jų šiuo metu trūksta vaistinėse, teigia sveikatos apsaugos ministras V. Válekas. Tarp kitų priežasčių nurodoma sumažėjusi vaistų gamyba Kinijoje ir karas Ukrainoje, kurioje iki karo buvo gaminama nemažai medicininių preparatų. Tačiau dabar antibiotikų paklausa krenta ir iki kovo pabaigos padėtis turėtų stabilizuotis, sako ministras. | ČTK |  |
| **Investicijoms pritraukti į Lietuvą aktuali informacija** | | | |
| 2023-02-03 | Kovo pabaigoje parlamento Atstovų rūmų pirmininkė M. Pekarová-Adamová lankysis Taivane, ją lydės 40-50 verslininkų delegacija bei Čekijos nacionalinio muziejaus vadovas. Tai ji pati pranešė interviu televizijai CNN Prime News. Kinijos URM šį suplanuotą vizitą vadina „klaida“, ragina jo atsisakyti. | ČTK |  |
| 2023-02-21 | Čekijoje įsikūrusi investicinė bendrovė PPF įsigijo 9 proc. vienos stambiausių Vokietijos žiniasklaidos bendrovių „ProSiebensat.1“ akcijų. Ši Vokietijos įmonė valdo keletą televizijos kanalų, įskaitant ir tokius populiarius kaip Kabel Eins ir ProSieben. Pagrindinis minėtos įmonės akcininkas – buvęs Italijos ministras pirmininkas Silvio Berlusconi. | [Czech group PPF takes 9.1% stake in Germany's ProSiebensat.1 | Reuters](https://www.reuters.com/markets/deals/czech-group-ppf-takes-91-stake-germanys-prosiebensat1-2023-02-21/) |  |
| 2023-02-27 | Čekijos investuotojai kartu su technologijų milžinais „Uber“ ir „Stripe“ aktyviai investuoja į Ukrainos startuolį „Finmap“. Startuolis, skirtas valdyti privačių įmonių finansines operacijas, neseniai paskelbė, kad per sutelktinio finansavimo kampaniją jau surinko daugiau kaip 24 mln. CZK. Čekijos investicinė bendrovė „Presto Ventures“ yra viena iš pagrindinių investuotojų. „Finmap“ programėlės, kurioje integruota daugiau kaip 2800 skirtingų mokėjimo paslaugų (įskaitant „Revolut“, „Wise“ ir „PayPal“), užsienio klientų skaičius per praėjusius metus išaugo tris kartus. | [Češi znovu investují do ukrajinského startupu, mají silnou podporu - CzechCrunch (cc.cz)](https://cc.cz/cesi-znovu-investuji-do-rychle-rostouciho-ukrajinskeho-startupu-pridava-se-i-akcionar-uberu-ci-stripu/) |  |
| 2023-02-02 | Naujausias Čekijos startuolių rinkos tyrimas atskleidė, kad vos 3 proc. čekiškų startuolių įkūrėjų – moterys, o beveik pusė startuolių kūrėjų studijavo informatiką. Tyrimo duomenys taip pat parodė, kad didžioji dauguma startuolių steigėjų (56 proc.) turi bakalauro mokslinį laipsnį. Maždaug pusė startuolių savininkų turi patirties versle ir anksčiau buvo įkūrę savo įmonę. | [České startupy roku 2022 v datech - CC25 - CzechCrunch](https://cc.cz/cc25/data/) |  |
| **Lietuvos verslo plėtrai aktuali informacija** | | | |
| 2023-02-14 | Remiantis „Hypoteční banka“ indeksu, paskutinį 2022 metų ketvirtį – pirmą kartą nuo 2013 metų – Čekijoje sumažėjo butų kainos. Indeksas rodo, kad vidutinio buto kaina sumažėjo 0,7 proc. Ekspertų vertinimu, tą lėmė aukštos palūkanų normos, mažas būsto prieinamumas ir neapibrėžta ekonominė situacija dėl karo Ukrainoje. Namų kainos per paskutinį 2022 metų ketvirtį ir toliau augo, tačiau, lyginant su rudens laikotarpiu, augimas sulėtėjo nuo 2,6 iki 1,8 proc. Žemė per paskutinį ketvirtį brango 4,5 proc. 2022 metais suteiktų naujų būsto paskolų apimtys, lyginant su praėjusiais metais, sumažėjo beveik dviem trečdaliais. | ["Market is down by about 5, 10 or even 20 percent": Flat prices falling in Czechia | Radio Prague International](https://english.radio.cz/market-down-about-5-10-or-even-20-percent-flat-prices-falling-czechia-8775053) |  |
| 2023-02-24 | Ukrainos logistikos bendrovė „Nova Pošta“ antrąjį 2023 metų ketvirtį ketina atidaryti savo padalinius didžiuosiuose Čekijos miestuose. Bendrovė teigia, kad atidarius veiklos padalinius Čekijoje, siuntų transportavimas į Ukrainą ir iš jos bus paprastesnis ir greičiausiai pigesnis. „Nova Pošta“ pristato prekes visoje Europoje, o kaimyninėje Lenkijoje jau atidarė daugiau nei tuziną filialų. Įmonė taip pat planuoja plėsti veiklą Vokietijoje ir Rumunijoje. | [Nova Poshta to open first branches in Germany, Romania and Czech Republic in Q2, 2023 (interfax.com.ua)](https://en.interfax.com.ua/news/economic/893643.html) |  |
| 2023-02-15 | Čekijos gėrimų gamintojui „Kofola“ 2022-ieji buvo itin sėkmingi. Įmonė neseniai paskelbė, kad jos pelnas pernai išaugo daugiau nei 1 mlrd. CZK arba beveik 19 proc. Ypač išaugo šviežių sulčių ir žolelių arbatų pardavimai. Vis dėlto „Kofola“ generalinis direktorius Jannis Samaras pažymėjo, kad „praėjusiais metais smarkiai išaugusios energijos kainos optimizmo neprideda. Nors įmonės veiklos rezultatai atrodo įspūdingi, prieš trejus metus planuota, kad jie bus dar geresni. “ | [Kofole loni stouply tržby meziročně o 18,7 procenta na 7,88 miliardy korun | ČeskéNoviny.cz (ceskenoviny.cz)](https://www.ceskenoviny.cz/zpravy/kofole-loni-stouply-trzby-mezirocne-o-18-7-procenta-na-7-88-miliardy-korun/2326424) |  |
| 2023-02-20 | Čekijos centrinio banko valdyba svarsto galimybę trečiąjį šių metų ketvirtį sumažinti palūkanų normas, jei ekonomika vystysis taip, kaip prognozuota. Šiuo metu palūkanų norma siekia 7 proc. Tikimasi, kad infliacija antroje šių metų pusėje pasieks vienaženklį skaičių – šiuo metu ji viršija 15 proc. | [Czech central banker: we may consider rate cut in Q3 but uncertainties high -DenikN | Nasdaq](https://www.nasdaq.com/articles/czech-central-banker:-we-may-consider-rate-cut-in-q3-but-uncertainties-high-denikn) |  |
| **Lietuvos turizmo sektoriui aktuali informacija** | | | |
| 2023-02-08 | Tiesioginiai skrydžiai tarp Prahos ir Niujorko turėtų būti atnaujinti gegužės 8 d., pranešė „Delta Air Lines“. Jau galima įsigyti bilietą į vieną pusę, vidutinė kaina - 15 000 CZK. Pigių skrydžių bendrovė „Ryanair“ taip pat informavo apie du naujus reisus iš Prahos: nuo kovo startuos skrydžiai į Gdanską, o nuo birželio – į Graikijos Skiato salą. | [Prague Airport: Possible Long Haul Routes in 2023 - AeroXplorer.com](https://aeroxplorer.com/articles/prague-airport-possible-long-haul-routes-in-2023.php) |  |
| 2023-02-06 | Sumažėjus nelegalios migracijos srautui, vasario pradžioje Čekija oficialiai atšaukė patikras pasienyje su Slovakija. Patikros įvestos 2022 m. rugsėjį, nuo tada sulaikyti 9 660 nelegalūs migrantai (daugiausiai iš Sirijos), 2 636 apgręžti. Sulaikyti 142 nelegaliems migrantams talkinę asmenys. | ČTK |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2023-02-01 | Čekijoje planuojama statyti tarptautinį aukščiausios klasės lustų dizaino centrą. Naujienų portalo E15.cz šaltinių teigimu, Taivanas išreiškė iniciatyvą investuoti į šio centro statybą, tačiau projektas susiduria su įmonių, kurios jau projektuoja lustus Čekijoje, pasipriešinimu. Baiminamasi, kad naujasis centras „pervilios“ kvalifikuotus darbuotojus iš Čekijoje jau veikiančių įmonių. Šiuo metu Čekijoje lustų projektavimu užsiima kelios vietinės ir užsienio šalių kompanijos, visoms joms nuolat trūksta kvalifikuotų darbuotojų. Prahoje veiklos padalinius turi didžiausias Europos puslaidininkių gamintojas „STMicroelectronics“, japonų „Renesas Electronics“ ir „ASICenrum“, priklausantis koncernui Swatch. Brno mieste įsitvirtino amerikiečių „Intel“, kinų „Espressif“ ir olandų „NXP Semiconductors“. Taip pat veikia čekiškos įmonės „Codasip“ ir „Tropic Square“. Šios ir kitos įmonės kol kas atsisako oficialiai komentuoti naujojo lustų centro, prie kurio steigimo prisidėtų ir Taivanas, projektą. Tačiau, pasak neoficialių šaltinių, Čekijos rinkoje veikiančios užsienio įmonės šį projektą suvokia kaip riziką netekti geriausių darbuotojų. „Užsienio investuotojai nenori Taivano investicijų Čekijoje, nes bijo prarasti darbuotojus. Tai prieštarauja Čekijos vyriausybės tikslui stiprinti santykius su Taivanu“ – portalui E15.cz sakė neoficialus šaltinis. Užkulisiuose taip pat diskutuojama, kas galėtų būti naujojo lustų centro valdytojai ir moksliniai partneriai. Kalbama, jog esminį vaidmenį čia galėtų atlikti akademikai, susibūrę po Čekijos „Kibernetinio saugumo instituto“ skėčiu („Cyber ​​Security Hub“). Minėto instituto steigėjai – Čekijos Technologijų univeristetas Prahoje, Brno technologijų universitetas ir Brno Masaryko universitetas. Šie universitetai jau pradėjo dirbti su partneriais Taivane. Sutarta, kad 52 magistrantams ir doktorantams iš Čekijos Taivano vyriausybė mokės stipendijas (iš viso iki 1,8 mln. CZK). Į Taivaną studentai turėtų vykti 2023-2024 mokslo metais. „Grįžę į Čekiją galėsite susirasti aukščiausio lygio darbą naujai pastatytame puslaidininkių centre arba vienoje iš daugelio Čekijoje jau veikiančių įmonių“, – studentus vilioja stipendijų Taivane brošiūros. | [Tchaj-wan chce v Česku postavit čipové centrum. Firmy jsou proti, bojí se přetahování lidí | e15.cz](https://www.e15.cz/byznys/technologie-a-media/tchaj-wan-chce-v-cesku-postavit-cipove-centrum-firmy-jsou-proti-boji-se-pretahovani-lidi-1396310?openpremium=8d5443066af901c277ce7c1be4737b47) |  |
| 2023-02-11 | Nacionalinės komunikacijų ir informacinių technologijų agentūros vadovu nuo kovo 1 d. skiriamas teisininkas Janas Ďoubalas, pranešė Vidaus reikalų ministerija. | ČTK |  |
| **Lietuvos ekonominiam saugumui aktuali informacija** | | | |
| 2023-01-02 | Vienas pagrindinių prioritetų – parama JAV kompanijai „Westinghouse“, siekiančiai laimėti Dukovanų AE naujojo reaktoriaus statybų konkursą, sako kadenciją Prahoje pradedantis JAV ambasadorius B. Sabetas. | ČTK |  |
| 2023-02-06 | Užsienio reikalų ministras J. Lipavský patvirtino anksčiau spaudoje pasirodžiusius gandus, jog URM Vyriausybei perdavė nutarimo projektą pavadinimu „Dėl kai kurių ČSFR Vyriausybės ir ČSFR Vyriausybės Prezidiumo 1970-1982 m. priimtų sprendimų perduoti žemę užsienio šalių diplomatinių atstovybių naudojimui atšaukimo“. Šiuo nutarimu siūloma atšaukti Čekoslovakijos komunistinės vyriausybės sprendimus neatlygintinai perduoti žemę SSRS ambasadai Prahoje ir kituose Čekijos miestuose (Brno, Karlovi Varuose ir kt.). Pasak į spaudą nutekėjusio aiškinamojo rašto, Rusijos Federacija Čekijoje valdo 87 863 kv. m valstybinės žemės, Čekija Rusijoje – tik 26 875 kv. m. Didžioji dalis RF valdomos žemės Čekijoje arba nenaudojama, arba naudojama ne pagal paskirtį (pvz., 2021 m. išsiuntus didžiulį skaičių RF diplomatų likę laisvi tarnybiniai butai šiuo metu nuomojami komerciniais pagrindais). Kaip ir darbuotojų skaičiaus atveju, siūloma įvesti žemės valdų paritetą. Pripažįstama, jog dalis Čekijos nekilnojamojo turto Rusijoje patenka į ypatingos rizikos zoną (pvz., Čekijos namai Maskvoje, įsikūrę iš Rusijos nuomojamoje žemėje), tačiau primenama, jog Čekija pasilieka kozirį – „Rusų mokyklą“ Prahoje, kuri skirta rusų diplomatų vaikams, tačiau realiai ją lanko ne atstovybės darbuotojų atžalos. URM pažymi, kad šios mokyklos į „pariteto“ paketą kol kas neįtraukė. | <https://davidklimes.cz/newsletter/137> |  |
| 2023-02-24 | Čekijos tikslas – pasirašyti su Indija strateginės partnerystės susitarimą, prieš vasario 26 d. prasidėjusį užsienio reikalų ministro vizitą į Indiją sakė Čekijos URM Azijos ir Ramiojo vandenyno šalių departamento direktorius M. Libřický. Kaip pavyzdį nurodė analogiškus Indijos susitarimus su Danija ir Nyderlandais. Susitarimo tikslas – į strateginio bendradarbiavimo lygmenį iškelti bendradarbiavimą inovacijų, kibernetinio saugumo, gynybos pramonės ir turizmo srityse. Per vizitą bus kalbama ir apie tiesioginį oro susisiekimą tarp Prahos ir Delio. | ČTK |  |
| 2023-02-23 | Vasario 22 d. Varšuvoje dalyvaudamas B9 susitikime, premjeras P. Fiala atskirai susitiko su Lenkijos premjeru M. Morawieckiu. Susitikimo metu aptarti transporto ir energetikos infrastruktūros plėtojimo klausimai, praneša P. Fialos spaudos tarnyba. Atskirai minimi šie projektai: greitkelis D11 (europinės magistralės E67/ Via Baltica sudėtinė dalis), dujotieko jungtis Stork II, LNG dujų saugyklos Baltijos pakrantėje, kurias Čekija nuomotųsi. | ČTK |  |
| **Bendra ekonominė informacija** | | | |
| 2023-02-24 | Vyriausybė pritarė siūlymui birželį pensijas indeksuoti 2,3 proc. Pagal įstatymą, vidutinei infliacijai 4 mėnesius iš eilės viršijant 5 proc., kitą einamąjį mėnesį senatvės pensijos indeksuojamos infliacijos dydžiu (t. y. pagal faktą – daugiau nei 5 proc.). Vyriausybės teigimu, tai valstybės biudžetui padės sutaupyti 19 mlrd. kronų (800 mln. eurų) ir pristabdys valstybės skolos augimą. Sprendimas – vienkartinis, t. y. taikomas tik 2023 m. birželiui. Vėliau, tikimasi, infliacija nukris žemiau 5 proc. ir problema išsispręs pati. Vyriausybės sprendimui dar turi pritarti abeji parlamento rūmai, tačiau panašu, kad premjeras jau užsitikrino visų koalicijos partnerių paramą. Parlamento Atstovų rūmų pirmininkė M. Pekarová-Adamová vasario 28 d. šaukia neeilinį parlamento posėdį, kuriame įstatymo pataisa bus svarstoma ypatingos skubos tvarka, leisiančia galutinį balsavimą surengti dar tą pačią dieną. Išrinktasis prezidentas P. Pavelas artimiausiomis dienomis turėtų susitikti su socialinės apsaugos ir darbo ministru bei Konstitucinio Teismo (KT) pirmininku ir aptarti Vyriausybės siūlomus pensijų indeksavimo pakeitimus. Opozicijai ir ekspertams suabejojus, ar siūlymai atitinka Konstitucijos raidę, KT pirmininkas nuo viešų komentarų susilaiko: sako, kai bus kreiptasi į KT, tada ir bus atsakymas. | ČTK |  |
| 2023-02-14 | “J&T Banka” atliktos apklausos duomenimis, Čekijos ir Slovakijos investuotojai 2023 m. bus labiausiai linkę investuoti į užsienio įmones ir nekilnojamąjį turtą. Apklausos duomenimis, sumažėjo investuotojų susidomėjimas kriptovaliutoms, taip pat šįmet mažiau palankiai vertinamos investicijos į startuolius. | [J&T BANKA Wealth report 2022 (jt-wr.com)](https://www.jt-wr.com/) |  |
| 2023-02-11 | Čekijos valstybės įmonė VOP CZ pasirašė sutartį su „Ukroboronprom“ dėl šarvuočių remonto. Pagal sutartį, VOP CZ remontuos T-64 tankus iš Ukrainos fronto, skelbia Gynybos ministerija. | ČTK |  |
| 2023-02-24 | Premjeras P. Fiala vasario 23 d. lankėsi vizito Jungtiniuose Arabų Emyratuose, aptarė bendradarbiavimą energetikos, kibernetikos, švietimo srityse. Kalbėta apie Čekijos ambasados JAE atidarymą. P. Fiala apsilankė ir Čekijos įmonių stende Abu Dabyje surengtoje gynybos pramonės parodoje IDEX. | ČTK |  |
| 2023-02-10 | Vyriausybė planuoja peržiūrėti savo valdomą nekilnojamąjį turtą ir įvertinti jo poreikį, sako finansų ministras Z. Stanjura. Nenaudojamas ir (arba) nereikalingas nekilnojamasis turtas būtų perduotas savivaldybėms. | ČTK |  |
| 2023-02-25 | Čekijos aukštojo mokslo įstaigų taryba ragina keisti šalies universitetų finansavimo tvarką: nustatyti, kad universitetams skiriama arba apibrėžta Švietimo ir mokslo ministerijos biudžeto dalis, arba ne mažiau kaip 0,6 proc. BVP. | ČTK |  |
| 2023-02-25 | Nuo karo pradžios iki sausio pabaigos darbą Čekijoje susirado 94 400 karo pabėgėlių iš Ukrainos, iš jų daugiausia – moterų, skelbia Užimtumo tarnyba. Iki vasario vidurio metams pratęsti laikinojo prieglobsčio vizą pasiprašė daugiau kaip 200 tūkst. ukrainiečių, skelbia Vidaus reikalų ministerija. Nuo karo pradžios karo pabėgėlių iš Ukrainos humanitarinėms reikmėms išmokėta 9,34 mlrd. kronų (393 mln. eurų). Čekijos gyventojams už karo pabėgėliams suteiktą būstą išmokėta 1,83 mlrd. kronų (77 mln. eurų) įvairių kompensacijų. | ČTK |  |
| 2023-02-26 | Prahos stambiausia elektros tiekimo bendrovė „Pražská plynárenská“ informavo nuo gegužės mėn. sumažinsianti dujų ir elektros kainas žemiau vyriausybės nustatytų kainų lubų. Dabartinė vyriausybės nustatyta viršutinė kainų riba yra 6 050 CZK už vieną megavatvalandę (MWh) elektros energijos ir 3 025 CZK už vieną MWh dujų. Vidutinis namų ūkis, suvartojantis 2,8 MWh, nuo gegužės mėn. turėtų sutaupyti maždaug 760 CZK per metus. | [Pražská plynárenská snižuje prodejní cenu zemního plynu a nabízí nové FIXované ceny (ppas.cz)](https://www.ppas.cz/aktuality-tiskove-zpravy/prazska-plynarenska-snizuje-prodejni-cenu-zemniho-plynu-nabizi-nove) |  |
| 2023-02-19 | Ekonomikos tyrimų bendrovės „PwC“ atlikta apklausa rodo, kad ketvirtadalis Čekijos įmonių vadovų (CEO‘s) pasisako už euro įvedimą jau dabar. Anot jų, tai padėtų sukurti stabilesnę, prognozuojamą verslo aplinką ir padėtų pažaboti infliaciją šalyje. | [Česká CEO Survey 2023: aneb jak překonat dokonalou bouři (pwc.com)](https://www.pwc.com/cz/cs/temata/cesky-pruzkum-nazoru-generalnich-reditelu.html) |  |

Parengė:

Laimonas Talat-Kelpša, LR ambasadorius Čekijos Respublikoje ir Šveicarijos Konfederacijai;

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)